এভাবে বক্ররেখাকে তিনি সরল রেখায় পরিণত করছেন। যেমন, সাংবাদিকেরা যখন নিউজ প্রিন্টে লিখতেন, দেশের সকল সংবাদপত্র যখন সিসার বর্ণমালায় হ্যান্ড কম্পোজ হতো, গেলি প্রুফ দেখা হতো, হেড লাইন কাঠের ব্লকে ছাপা হতো, তখন আপনি ওই দৈনিকগুলোতে গিয়ে গিয়ে সাংবাদিকদের প্রশিক্ষণ দিয়েছেন। নানা প্রতিকূলতা অতিক্রম করে হাউজে হাউজে চালু করেছেন কম্পিউটার। যেনো ঘরে ঘরে জ্বালিয়েছেন আলো আর আলোকিত করেছেন সংবাদপত্র-জগৎ।